b'\n_START_ARTICLE_\nFr\xc3\xa9d\xc3\xa9ric Beigbeder\n_START_SECTION_\n\xc5\xa0eima\n_START_PARAGRAPH_\nF. Beigbederis gim\xc4\x97 1965 metais rugs\xc4\x97jo 21 dien\xc4\x85 Pary\xc5\xbeiaus priemiestyje, Neuilly-sur-Seine. Jo t\xc4\x97vai Christine De Chasteigner ir Jean-Michel Beigbeder i\xc5\xa1siskyr\xc4\x97, kai jam buvo treji. Po t\xc4\x97v\xc5\xb3 skyryb\xc5\xb3 F. Beigbederis gyveno su motina ir broliu Charlesu._NEWLINE_Ra\xc5\xa1ytojas artimai bendravo su pranc\xc5\xabz\xc5\xb3 aktore Laura Smet. Dabar yra i\xc5\xa1siskyr\xc4\x99s._NEWLINE_F. Beigbederis turi dukter\xc4\xaf Chlo\xc3\xa9._NEWLINE_Ra\xc5\xa1ytojas gyvena Pary\xc5\xbeiuje.\n_START_SECTION_\nKarjera\n_START_PARAGRAPH_\nF. Beigbederis studijavo politikos mokslus Pary\xc5\xbeiaus politikos moksl\xc5\xb3 institute, v\xc4\x97liau \xe2\x80\x93 reklam\xc4\x85 ir marketing\xc4\x85 Auk\xc5\xa1tesniojoje informacijos ir komunikacijos mokykloje. 24-eri\xc5\xb3 ir prad\xc4\x97jo reklamos specialisto, ra\xc5\xa1ytojo, televizijos laid\xc5\xb3 ved\xc4\x97jo karjer\xc4\x85._NEWLINE_1990 metais F. Beigbederis para\xc5\xa1\xc4\x97 savo pirm\xc4\x85j\xc4\x85 knyg\xc4\x85 "Neramaus jaunuolio memuarai"._NEWLINE_Tais pa\xc4\x8diais metais jis prad\xc4\x97jo bendradarbiauti su reklamos agent\xc5\xabra "Young and Rubicam", kuri yra viena i\xc5\xa1 lyderiaujan\xc4\x8di\xc5\xb3 reklamos agent\xc5\xabr\xc5\xb3 pasaulyje. Agent\xc5\xabra ra\xc5\xa1ytoj\xc4\x85 atleido pra\xc4\x97jus de\xc5\xa1im\xc4\x8diai met\xc5\xb3 \xe2\x80\x93 2000-aisiais \xe2\x80\x93 kai pasirod\xc4\x97 jo knyga \xe2\x80\x9e14,99 \xe2\x82\xac\xe2\x80\x9c (originalas \xe2\x80\x9e99 F\xe2\x80\x9c). Es\xc4\x85 joje F. Beigbederis atskleid\xc4\x97 per daug dalyk\xc5\xb3 apie reklamos pasaul\xc4\xaf. \xc5\xa0i knyga skirtingose \xc5\xa1alyse i\xc5\xa1leista nevienodais pavadinimais, priklausomai nuo knygos kainos tos \xc5\xa1alies valiuta:  \xe2\x80\x9e99 F\xe2\x80\x9c, \xe2\x80\x9e5,90 \xe2\x82\xac\xe2\x80\x9c ir \xe2\x80\x9e14,99 \xe2\x82\xac\xe2\x80\x9c, \xe2\x80\x9e9,99 \xc2\xa3\xe2\x80\x9c ir \xe2\x80\x9e6,99 \xc2\xa3\xe2\x80\x9c \xe2\x80\x9e39,90 DM\xe2\x80\x9c ir t. t. Lietuvoje i\xc5\xa1leista kaip \xe2\x80\x9e14,99 \xe2\x82\xac\xe2\x80\x9c, nors tuo metu dar buvo litai._NEWLINE_1994 metais F. Beigbederis \xc4\xafsteig\xc4\x97 Prix de Flore \xe2\x80\x93 pranc\xc5\xabz\xc5\xb3 literat\xc5\xabros apdovanojim\xc4\x85 jauniems ra\xc5\xa1ytojams. Prizas \xc4\xafteikiamas kiekvien\xc4\x85 lapkrit\xc4\xaf Pary\xc5\xbeiaus kavin\xc4\x97je Caf\xc3\xa9 de Flore, nuo kurios ir kilo prizo pavadinimas._NEWLINE_2002 metais k\xc5\xabr\xc4\x97 pokalbi\xc5\xb3 laid\xc4\x85 Pranc\xc5\xabzijos televizijos kanale "Channel +". Tais pa\xc4\x8diais metais dirbo Pranc\xc5\xabzijos komunist\xc5\xb3 partijos kandidato \xc4\xaf prezidentus Roberto Hue patar\xc4\x97ju._NEWLINE_F. Beigbederis kelet\xc4\x85 met\xc5\xb3 dirbo vienoje did\xc5\xbeiausi\xc5\xb3 Pranc\xc5\xabzijos leidykl\xc5\xb3 "Flammarion", kuri\xc4\x85 paliko 2006-aisiais._NEWLINE_2007 metais jis dalyvavo kuriant film\xc4\x85 apie amerikie\xc4\x8di\xc5\xb3 ra\xc5\xa1ytoj\xc4\x85 Jerome David Salinger, \xc5\xbeinom\xc4\x85 kaip romano "Rugiuose prie bedugn\xc4\x97s" autori\xc5\xb3.\n_START_SECTION_\nK\xc5\xabrybos bruo\xc5\xbeai\n_START_PARAGRAPH_\nPats F. Beigbederis savo k\xc5\xabryb\xc4\x85 vadina "autosatyra"._NEWLINE_Jo knyg\xc5\xb3 "Trenkto jaunuolio memuarai", "Atostogos komoje" ir "Meil\xc4\x97 trunka trejus metus" pagrindiniai veik\xc4\x97jai vaizduojami kaip dideli savimylos. K\xc5\xabriniuose gausu ironijos._NEWLINE_Viena skandalingiausi\xc5\xb3 jo knyg\xc5\xb3 "14,99 \xe2\x82\xac". Joje ironi\xc5\xa1kai, kartais su pa\xc5\xa1aipa atkreipiamas d\xc4\x97mesys \xc4\xaf visuomen\xc4\x99, pami\xc5\xa1usi\xc4\x85 d\xc4\x97l \xc5\xbeinom\xc5\xb3 preki\xc5\xb3 \xc5\xbeenkl\xc5\xb3, ir kartu atskeid\xc5\xbeiami reklamos pasaulio u\xc5\xbekulisiai. \xc5\xa0i knyga F. Beigbederiui kainavo darb\xc4\x85 reklamos agent\xc5\xabroje._NEWLINE_F. Beigbederis pripa\xc5\xbe\xc4\xafsta, kad jo knygos yra autobiografin\xc4\x97s._NEWLINE_Pasakotoj\xc4\x85 romane "Windows on the World" jis pavadinos savo vardu. \xc5\xa0ioje knygoje vaizduojamas nekilnojamojo turto agentas, kuris pietauja su restorane su dviem s\xc5\xabnumis Pasaulio prekybos centre tragi\xc5\xa1k\xc4\x85j\xc4\x85 rugs\xc4\x97jo 11 dien\xc4\x85. Tuo tarpu pasakotojas, kur\xc4\xaf autorius pavadino savo vardu, vaizduojamas pra\xc4\x97jus metams po tragi\xc5\xa1k\xc5\xb3 rugs\xc4\x97jo 11 \xc4\xafvyki\xc5\xb3. Jis s\xc4\x97di vienoje Pary\xc5\xbeiaus kavini\xc5\xb3 ir apm\xc4\x85sto, tai kas nutiko prie\xc5\xa1 metus.'